NaiveNeuron/SloPal huggingface dataset:
Šefčík, Marek, poslanec NR SR (2021-12-10):
Ďakujem. Pristúpime k hlasovaniu o návrhu uvedeného v spoločnej správe. Gestorský výbor odporúča schváliť návrh uvedený v IV. časti spoločnej správy. Upozorňujem však na to, že v rozprave vystúpila pani navrhovateľka, ktorá odporučila tento návrh neschváliť a podala iný návrh k nadobudnutiu účinnosti návrhu zákona, ktorý v čase prerokovania návrhu zákona zachováva aj lehotu určenú zákonom pre pani prezidentku na podpísanie schváleného zákona. Pán predseda, prosím, dajte hlasovať o návrhu, ktorý je uvedený v spoločnej správe.
Sulík, Richard, predseda NR SR (2010-08-11):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa niekto hlási ústne? Dvaja rečníci. Uzatváram možnosť sa prihlásiť do rozpravy. Pán Paška, nech sa páči.
Laššáková, Jana, podpredsedníčka NR SR (2015-09-29):
S reakciou pán poslanec Kadúc, nech sa páči.
O. Nachtmannová, poslankyňa: (2006-12-14):
Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Správnej rady Ústavu pamäti národa nula poslancov neodovzdalo hlasovacie lístky. Zo 144 odovzdaných hlasovacích lístkov bolo 76 neplatných a 68 platných. Podľa platných hlasovacích lístkov overovatelia zistili, že - za prvého kandidáta Ladislava Bukovszkého hlasovalo za 57 poslancov, proti 3, zdržalo sa hlasovania 8 poslancov, - za druhého kandidáta Patrika Dubovského hlasovali za 2 poslanci, proti hlasovalo 33 poslancov, zdržalo sa hlasovania 33, - za tretieho kandidáta Mariána Gulu hlasovalo za 0 poslancov, proti 34, zdržalo sa 34, - za štvrtého kandidáta Patrika Košického hlasovalo za 0 poslancov, proti 35, zdržalo za 33, - za piateho kandidáta Jána Vojteka hlasovalo za 0 poslancov, 38 proti, zdržalo sa 30. Na voľbu predsedu Správnej rady Ústavu pamäti národa je potrebný súhlas nadpolovičnej väčšiny prítomných poslancov. Keďže nebol zvolený predseda Správnej rady Ústavu pamäti národa, vykoná sa opakovaná voľba, do ktorej postupujú tí dvaja kandidáti, ktorí získali v prvom kole voľby najväčší počet hlasov. Na základe uvedeného do druhého kola postupujú Ladislav Bukovszky a Patrik Dubovský.
Cmorej, Peter, poslanec NR SR (2022-10-26):
Ja som počul, že pán minister financií neprišiel aj s pánom ministrom spravodlivosti. A potom významne narušili priebeh schôdze. Áno, áno, treba si spraviť poriadok. Dobre. Ale poďme k tomuto bodu po tomto, po tomto podpichovačnom úvode. Tak som veľmi rád, kolegovia, úprimne, že ste tu. Pevne dúfam, že sa niekto zapojí do diskusie. A to, čo tu máte pred sebou alebo čo teraz uvádzam, je novela zákona o dani z príjmu, ktorou chceme zrovnoprávniť zdaňovanie investícií a zlepšiť alebo tak, povedzme, skultúrniť zdaňovanie kryptomien. Tento zákon ešte okrem týchto dvoch časti ešte rieši aj takú možno na pohľad nie podstatnú, ale veľmi dôležitú vec, a to je dlhodobé investičné sporenie a viac k tomu poviem v rozprave, do ktorej sa hlásim ako prvý. Ďakujem.
Figeľ, Ján, podpredseda NR SR (2014-07-02):
Nech sa páči, Igor Hraško.
Chren, Martin, poslanec NR SR (2012-09-18):
Ďakujem veľmi pekne, pani predsedajúca. Vážený pán kolega, veľa faktických chýb a veľa klamstiev ste povedali vo svojom prejave. Tento zákon v rôznych obdobách tu bol 10 rokov. A 10 rokov to že neúčinkovalo, že sa obrátil, naopak, proti výrobcom, nie je dôkazom nejakého lobizmu, ale dôkazom vašej neschopnosti a neschopnosti vašej strany napísať kvalitný zákon. Musím povedať, že prvú verziu tohto zákona, ktorú predložili páni Fico a Faič, zrušila dokonca Európska komisia, pretože bola v nesúlade s jej pravidlami a tak ďalej. To je všetko dôkazom vašej nekompetentnosti. Hovorili ste o záujmových skupinách, ktoré mu bránia fungovať. Desať rokov tu ten zákon bol, záujmové skupiny stoja za presadením zákona. Tento zákon ide regulovať niečo, čo regulované byť nemusí. Ja neviem, čo vás 10 rokov núti presadzovať tento zákon v prospech jednej veľkej záujmovej skupiny. Možno je to len to, že pochádzate z toho prostredia. Možno vám niekto dovolí streliť si jeleňa výmenou za to. Ale lobizmus stojí za presadením tohto zákona, nie za tým, keď sa tento zákon ako neschopný ruší. Ja vám ukážem vo svojom prejave, že tento zákon spôsobil len rast cien, čo ste priznali. Sám ste povedali, že o centík, dva centíky možno spotrebiteľ bude musieť zaplatiť viac. No nebude to o centík, o dva centíky, bude to o viac. Spôsobí to ďalší pokles domácich výrobkov na trhu tak ako predchádzajúce zákony. Vážený pán kolega, podiel domácich potravín klesol z 55,98 % na 47,25 % medzi rokmi 2008 a 2011, v čase, keď tento zákon bol účinný a fungoval, možno aj z dôvodu toho, že tento zákon existoval. To nie sú nejaké z prsta ťahané čísla, ale štatistiky z ministerstva pôdohospodárstva, priamo z jeho web stránky. A takto by som mohol pokračovať. Etický kódex. Viete, ministerstvo hospodárstva po zmene vlády zastavilo rokovanie o etickom kódexe. Bolo to vaše ministerstvo a tak ďalej a tak ďalej.
Doležal, Andrej, minister dopravy a výstavby SR (2021-12-07):
Vážený pán poslanec, ďakujem za túto otázku. Dovoľte, aby som vám ozrejmil trochu problematiku pomoci v civilnom letectve. Verím, že len nedopatrením ste si nevšimli, že pomoc letiskovým spoločnostiam už prebieha a dokonca spätne sme pomáhali od počiatku pandémie už v roku 2020. Teraz sa nejedná o nič iné, len o predĺženie schémy tejto pomoci, aby sme mohli pomáhať v tomto duchu aj po roku 2021. Je to jednoznačne pomoc letiskovým spoločnostiam. Na Slovensku ich máme päť. V štyroch prípadoch, len aby som ich vymenoval, Bratislava, Poprad, Košice, Žilina, Piešťany. Áno, v niektorých letiskách má nejaký minoritný podiel aj VÚC-ka a, áno, v košickom letisku je aj privátny investor, ale nemôžme v zmysle štátnej pomoci diskriminovať niekoho za to, že má inú majetkovú štruktúru ako stopercentne štátnu. Čiže jednoznačne pomoc letiskovým spoločnostiam. Len aby ste si vedeli predstaviť, letiskové spoločnosti, gro ich príjmov pochádza z takzvaných pristávacích poplatkov, manipulačných poplatkov. V prípade niektorých letísk išlo v porovnaní so zdravým rokom o pokles cestujúcich o viac ako 99 %. Čiže pomoc na prevádzku, pomoc, ktorá má kompenzovať prevádzkové náklady letiska, si myslím, že je jednoznačne namieste. V opačnom prípade by sme museli letiská zavrieť. Pripomínam, že to je kritická infraštruktúra a slúži okrem iného v čase COVID-u aj na humanitárne, resp. repatriačné lety. Veríme, že ich nebudeme potrebovať. Druhá časť vašej otázky smerovala alebo čiastočne ste sa pýtali na pomoc leteckým dopravcom. Ešte raz zdôrazňujem, toto sa netýka leteckých dopravcov, iba letiskových spoločností. Schému pomoci pre leteckých dopravcov, máme troch, ktorí sú registrovaní, ktorí majú licenciu pod ministerstvom dopravy, a táto schéma pomoci je momentálne na Európskej komisii. Nebude to jednoduché, pretože írsky Ryanair napadol obdobné schémy pomoci, keď Nemecko pomáhalo Lufthanse, Rakúsko Austrianu a my teda máme záujem pomáhať týmto trom spoločnostiam. Uvidíme, ako sa k tomu Komisia postaví. Samozrejme, chceme pomáhať aj tým málo trom leteckým, leteckým spoločnostiam. Verím, že som zodpovedal vašu, vašu otázku. Ďakujem pekne.
Ďuriš Nicholsonová, Lucia, podpredsedníčka NR SR (2017-09-05):
Ďakujeme pekne, pán poslanec. Pani poslankyňa Grausová, nech sa páči, máte priestor.
Nemky, Martin, poslanec NR SR (2021-06-24):
Prosím, pán predsedajúci, aby ste dali hlasovať o tom, že Národná rada prerokuje návrh ústavného zákona v druhom čítaní.
P. Minárik, poslanec: (2007-11-30):
Pán poslanec, vy ste to tak jemne pánovi Počiatkovi pripomenuli, ja to tak jemne neurobím. Viete, aké sú výhľady na roky 2009 a 2010 súčasne prerokovávaného rozpočtu verejnej správy? No, 3,67 mld. a 3,76. To je menšie číslo, ako ste vy spomínali pri takom raste, ako máme dnes a pri takých perspektívach a takých bojovníkoch za kultúru, ako ste vy.
B. Bugár, podpredseda NR SR: (2005-01-19):
Otváram všeobecnú rozpravu a pýtam sa, či sa hlási niekto ústne do rozpravy. Ako jediný pán poslanec Šulaj. Končím možnosť sa prihlásiť ústne do rozpravy. Pán poslanec, nech sa páči, máte slovo.
Grendel, Gábor, podpredseda NR SR (2023-01-24):
S ďalšou faktickou poznámkou pán poslanec Taraba.
Laššáková, Jana, podpredsedníčka NR SR (2014-11-09):
Poprosím vás, pán poslanec! (Reakcia poslanca Freša mimo mikrofónu.) Ale tuto takto netlačte pána poslanca k niečomu. (Smiech v sále.) Ale naozaj. (Reakcia z pléna.) Nie, nie, nech sa páči, pokračujte ďalej, to je...
Blaha, Ľuboš, podpredseda NR SR (2024-01-23):
Pán poslanec Marek Krajčí.
Hrušovský, Pavol, podpredseda NR SR (2010-11-04):
Panie poslankyne, páni poslanci, vyhlasujem obedňajšiu prestávku. Budeme pokračovať o 14.00 hodine pravidelným bodom programu hodina otázok a odpovedí na členov vlády a generálneho prokurátora Slovenskej republiky. Hlasovať budeme podľa dohody o 17.00 hodine. Ďakujem pekne. Panie poslankyne, páni poslanci, voľbu generálneho prokurátora uskutočníme o 17.00 hodine. (Prerušenie rokovania o 12.10 hodine.) (Pokračovanie rokovania o 14.00 hodine.)
R. Rafaj, poslanec: (2007-06-19):
Takže, pani poslankyňa, ja sa vám skúsim prihovoriť možno slovníkom, ktorému by ste mohli rozumieť. Dobrý pastier, ak má 100 oviec a jednu stratí, tých 99 nechá v košiari a ide hľadať tú jednu jedinú, aj keď si nohy zoderie. Súhlasíte so mnou? Ďakujem pekne.
Glváč, Martin, podpredseda NR SR (2017-12-08):
Kým vystúpi ďalší pán poslanec Petrák, pán poslanec Matovič, toho Goebbelsa si nechajte nabudúce, hej. Usvedčený daňový podvodník tu nebude vykrikovať na našich poslancov. A je to poslednýkrát. Nech sa páči, pán poslanec Petrák.
Heger, Eduard, poslanec NR SR (2016-10-12):
Ďakujem, pán kolega, ja tiež by som sa chcel prikloniť k podpore alebo teda apelovať na podporu práve na pozmeňujúce návrhy aj teda pána Jurzycu. Lebo tiež si myslím, že tá transparentnosť je veľmi dôležitá. A práve aj to, že ten rozpočet je zverejňovaný a dokonca ten návrh, že je predkladaný vláde, je to zodpovednosť, myslím, že rezortu financií. A preto nie je dôvod, aby tam termín nebol stanovený, lebo nie je to niečo, čo je ad hoc, ale je to dopredu plánované. A predpokladám, že ten čas na to, aby bol schválený v Národnej rade, aj tak potrebujete ho mať pripravený skôr. Čiže preto sa silne prikláňam tiež na podporu týchto pozmeňujúcich návrhoch. A taktiež je to aj signál voči práve tej odbornej verejnosti, ako bolo povedané kolegami, že sme demokratický štát, že tu je ten dialóg medzi vládou a verejnosťou a že vláda počúva to, čo verejnosť hovorí, pretože naozaj tieto treťosektorové organizácie zastupujú mnohokrát a mnohí počet ľudí, takže majú veľmi legitímny hlas aj mandát od ľudí. A je dôležité, aby vláda na to reagovala, reflektovala, a preto je potrebné, aby nemusela táto verejnosť reagovať z večera do rána v nejakej krízovej pohotovosti, ale aby si to mohla včas preštudovať, prediskutovať, pretože sú to fakt veľmi závažné čísla, ktoré je potrebné podrobiť tej takej kvalifikovanej diskusii. Tak len toľko na podporu. Vďaka.
Hrušovský, Pavol, podpredseda NR SR (2011-09-13):
Hlasujeme o návrhu. (Hlasovanie.) 149 prítomných, 77 za, 59 proti, 12 sa zdržalo, 1 nehlasoval. Návrh sme schválili. Prosím ďalší návrh.
Laššáková, Jana, podpredsedníčka NR SR (2012-12-13):
Pán poslanec Martinák, nech sa páči.
Laurenčík, Milan, podpredseda NR SR (2021-10-07):
Ďakujem. Ďalším rečníkom prihláseným do rozpravy je pán poslanec Ondrej Dostál, žiaľ, v sále sa nenachádza, takže stráca poradie prvý aj druhýkrát. Teraz sa pýtam, či sa hlási niekto do rozpravy ústne. Končím možnosť prihlásiť sa. Prihlásili sa dvaja rečníci. Ako prvý pán poslanec Boris Susko a pripraví sa pán poslanec Peter Kremský. Nech sa páči, pán poslanec Susko, máte slovo.
B. Bugár, podpredseda NR SR: (2004-05-14):
Otváram rozpravu o tomto bode programu. Pýtam sa, kto sa hlási do rozpravy ústne, nakoľko som nedostal žiadnu písomnú prihlášku. Ako jediný pán poslanec Drgonec. Končím možnosť sa prihlásiť ústne do rozpravy. Nech sa páči, pán poslanec, máte slovo. J. Drgonec, poslanec: Dámy a páni, k predloženému vládnemu návrhu zákona predkladám pozmeňujúci návrh pozostávajúci z dvoch bodov. Podľa neho za bod 4 vládneho návrhu sa vložia body 5 a 6. Bod 5. V § 29 odsek 1 znie: „Návrh vo veci, o ktorej rozhoduje Ústavný súd v senáte alebo v pléne, sa v súlade s rozvrhom práce prideľuje sudcovi ako spravodajcovi náhodným výberom pomocou technických a programových prostriedkov schválených plénom Ústavného súdu tak, aby bola vylúčená možnosť ovplyvňovania pridelenia veci. Plénum Ústavného súdu schvaľuje aj rozvrh práce na každý rok, najneskôr do 15. decembra predchádzajúceho roku.“ A bod 6. „V § 29 sa vypúšťajú odseky 2, 3 a 4. Doterajšie odseky 5, 6 a 7 sa označia ako odseky 2, 3 a 4.“ Ide o návrh, ktorý smeruje k zavedeniu elektronickej podateľne na Ústavný súd, teda o výrazne kvalitnejšie zabezpečenie dostupnosti práva na zákonného sudcu aj v konaní pred Ústavným súdom, než je tomu dosiaľ. Za predpokladu, že tento návrh bude schválený, predkladám ešte procedurálny návrh na úpravu hlasovania o spoločnej správe ústavnoprávneho výboru. Podľa predloženej spoločnej správy k bodom 2, 3, 4, 5 a 6 navrhujem, aby sa uskutočnilo samostatné hlasovanie o položke k bodu 2 a položky 3, 4, 5 a 6 sa stali predmetom samostatného hlasovania v jednom bloku. Ďakujem.
M. Rehák, poslanec: (2002-12-12):
Z. Martináková, podpredsedníčka NR SR: Ďakujem pánu spoločnému spravodajcovi. Prerušujem rokovanie o tomto bode programu. Ďakujem pánovi prezidentovi Prezídia Fondu národného majetku aj pánovi poslancovi Rehákovi. Pokračujeme v rokovaní nasledujúcim bodom programu, ktorým je návrh rozpočtu Národného úradu práce na rok 2003 . Návrh vám bol rozdaný ako tlač 82. Spoločnú správu výborov ste dostali ako tlač 82a aj s návrhom uznesenia Národnej rady. Návrh uvedie predseda predstavenstva a minister práce, sociálnych vecí a rodiny pán Ľudovít Kaník. Nech sa páči, prosím ho, aby sa ujal slova.
Ľ. Kaník, minister práce, sociálnych vecí a rodiny SR: (2003-09-22):
Jedným z nedostatkov, ktorý bol uvedený v správe o výsledkoch kontrolnej činnosti Najvyššieho kontrolného úradu za rok 2002, bolo, že ročná bilancia štátnych aktív a pasív by mala obsahovať aj špecifikáciu majetkovej účasti štátu nielen v správe ministerstva financií, ale aj ďalších subjektov uvedených v § 49b zákona o rozpočtových pravidlách. Predmetný nedostatok bude odstránený smernicou ministerstva financií na vypracovanie návrhov záverečných účtov, rozpočtových kapitol a štátnych fondov za rok 2003, ktorú vypracuje ministerstvo financií do 31. decembra 2003. K nedostatkom zisteným Najvyšším kontrolným úradom k návrhu štátneho záverečného účtu za rok 2002 a k správe o výsledkoch kontrolnej činnosti Najvyššieho kontrolného úradu za rok 2002 prijali jednotliví členovia vlády a predsedovia ostatných ústredných orgánov štátnej správy opatrenia na nápravu zistených nedostatkov a na odstránenie príčiny vzniku, ktoré predložili Najvyššiemu kontrolnému úradu. Rozhodujúca časť týchto opatrení spočívala v efektívnejšom nakladaní s verejnými prostriedkami a majetkom štátu. Nedostatky, ktoré formuloval Najvyšší kontrolný úrad, boli zovšeobecnené a premietnuté do konkrétnych plánov kontrolnej činnosti jednotlivých rezortov a ústredných orgánov štátnej správy. Ďakujem za pozornosť. To je všetko. Z. Martináková, podpredsedníčka NR SR: Prosím pána poslanca Jozefa Mikuša, povereného člena výboru pre financie, rozpočet a menu, aby podal informáciu o výsledku prerokovania tohto návrhu vo výbore.
P. Hrušovský, predseda NR SR: (2003-02-26):
(Hlasovanie.) 95 prítomných, 83 za návrh, 5 proti, 6 sa zdržalo, 1 nehlasoval. Návrh do druhého čítania sme schválili. Prosím o ďalší návrh.
Grendel, Gábor, podpredseda NR SR (2023-03-15):
Teraz by mal v rozprave vystúpiť pán poslanec Cmorej, ktorý však nie je v sále, takže stráca poradie, a tým pádom vyhlasujem rozpravu za skončenú. Želá si zaujať v záverečnom slove stanovisko pán navrhovateľ? Nech sa páči.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 119, za 86, proti nikto, zdržalo sa 27. Konštatujem, že sme pozmeňovacie body schválili. Nech sa páči.
Grendel, Gábor, podpredseda NR SR (2021-05-05):
Prezentujme sa a hlasujme. (Hlasovanie.) Prítomných 133 poslancov, za 91, proti nikto, zdržalo sa 42 poslancov, hlasovali všetci prítomní. Pozmeňujúci návrh pani poslankyne Zemanovej sme schválili.
Kyselica, Lukáš, poslanec NR SR (2021-10-06):
V krátkosti vyjadrím sa aj k tomu dôležitému záujmu, aj k tomu stanovisku nálezu Ústavného súdu Slovenskej republiky 540/2012, aj k týmto viacerým veciam, keď chcete na konci, môžme si to rozobrať aj zľava, aj sprava. Viem, že je ten paragraf kritizovaný, teda bol kritizovaný v minulosti, a počkám si na nejaké argumenty a vyjadrím sa na konci.
Ďuriš Nicholsonová, Lucia, podpredsedníčka NR SR (2016-10-21):
Pán poslanec Antal, chcete reagovať na faktické poznámky? Prihláste sa, prosím. Nech sa páči.
Gibalová, Monika, poslankyňa NR SR (2014-03-21):
Ďakujem pekne. Pán predseda klubu Hrušovský, no ja si myslím, že isté referendum tu už bolo a bolo roku 2012. A v tomto referende, v parlamentných voľbách ľudia dali dôveru každej strane, v rôznom počte dali im rôznu silu. A aj z ústavy nám vyplýva, a je to aj obsahom nášho poslaneckého sľubu, že chcú tí ľudia, aby sme tu konali v ich mene. Všetci, každý osobitne, sme sľubovali na svoju česť a svedomie vernosť Slovenskej republike, ale svoje povinnosti sme sľúbili plniť v záujme jej občanov. Súhlasím s tým postojom, že referendum nemá v našom právnom systéme takú silu, aby mohlo referendum niečo zmeniť, ale aj keby malo takú silu, pán predseda Hrušovský, v súvislosti s referendom ste mohli postaviť otázku pánu Vašečkovi, že v tom prípade ľudia mohli by byť až natoľko pružní, že napríklad v referende by žiadali zrušiť dane. Ja viem, že to je extrémny príklad, ale chcem tu poukázať na to, že tak, ako to je v našom právnom systéme, je to postačujúce. A tiež by som očakávala vo vašom vystúpení, pán predseda Hrušovský, že spomeniete, ak pán kolega Vašečka hovoril o tom, že nechce, aby sa tu robila kampaň... (Prerušenie vystúpenia časomerom.)
Hrušovský, Pavol, podpredseda NR SR (2010-10-21):
Hlasujeme, páni poslanci. (Hlasovanie.) 142 prítomných, 79 za, 13 proti, 49 sa zdržalo, 1 nehlasoval. Návrh sme schválili.
Sulík, Richard, predseda NR SR (2011-02-08):
Ďakujem. S faktickou poznámkou sa neprihlásil nikto. Vyhlasujem všeobecnú rozpravu za skončenú. Chce zaujať stanovisko navrhovateľ? Nech sa páči.
P. Paška, predseda NR SR: (2009-03-11):
(Hlasovanie.) 124 prítomných, 46 za, 13 proti, 65 sa zdržalo. Ani tento návrh sme neschválili.
Zmajkovičová, Renáta, podpredsedníčka NR SR (2013-06-17):
Pán poslanec Baška.
A. Záborská, poslankyňa: (2003-05-21):
Z. Martináková, podpredsedníčka NR SR: A žiadate zaradiť tento bod do programu zajtra.
B. Bugár, podpredseda NR SR: (2004-03-04):
Dávam slovo spoločnému spravodajcovi z ústavnoprávneho výboru poslancovi Petrovi Miššíkovi, aby informoval Národnú radu o výsledku prerokovania tohto poslaneckého návrhu v jednotlivých výboroch. Nech sa páči, pán poslanec.
Laurenčík, Milan, podpredseda NR SR (2022-06-21):
Ďakujem. V tejto chvíli prerušujem rokovanie o tomto bode programu. A tak ako som už hovoril, zajtra o deviatej pokračujeme termínovanými bodmi pána podpredsedu vlády Štefana Holého, sú to body 31 a 59 schváleného programu, a potom budeme pokračovať v tomto prerušenom rokovaní o tomto bode programu. Ďakujem vám všetkým a prajem vám pekný večer. (Prerušenie rokovania o 19.03 hodine.) 120
Danko, Andrej, predseda NR SR (2017-05-18):
Prosím, prezentujme sa a hlasujme. (Hlasovanie.) Prítomných 131 poslancov, za 29, proti 25, zdržalo sa 77. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej prosím spravodajcu z výboru pre vzdelávanie, vedu, mládež a šport poslanca Ľudovíta Gogu, aby uviedol hlasovanie o bode 50 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa školský zákon (tlač 521). Nech sa páči, pán poslanec, máte slovo. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 521.]
Martvoň, Anton, poslanec NR SR (2013-03-20):
Ďakujem pekne, pán predseda. Pán poslanec Mičovský, dovoľte mi v prvej časti môjho vystúpenia teda povedať iba toľko, že ďakujem pekne za vaše odborné vystúpenie. Fakt vidno, že ste odborník na danú problematiku. A zároveň aj ďakujem ako spolupredkladateľ v mene ostatných za to, že ste vyjadrili uznanie nad predmetným návrhom zákona. Čo chcem povedať k vášmu vystúpeniu, všetci sa určite zhodneme, aj plne s vami súhlasím, že je to veľmi odborná tematika a veľmi potrebná téma hlavne vo vzťahu k tým kalamitám, ktoré boli na Slovensku a ktoré sú na Slovensku. Týmto návrhom, alebo chcem poukázať na to, že týmto návrhom strana SMER a my ako predkladatelia po dlhom čase v rámci poslaneckých návrhov znova v Národnej rade sa objavujeme s návrhom zákona, ktorý sa venuje tzv. zelenej téme alebo zelenej problematike, čím chceme poukázať na to, že strane SMER – SD nie je ochrana prírody krajiny alebo obnova lesa, ochrana lesa ľahostajná, a preto aj my poslanci tomu venujeme na čele s Antonínom Cicoňom, ktorý je predkladateľ, hlavným, teda tohto zákona, tejto problematike pozornosť. Samozrejme aj do budúcnosti určite budeme teda zeleným témam v strane SMER sa niektorí poslanci venovať. A chcem vysloviť opätovne teda uznanie nad vaším odborným vystúpením a poďakovať sa za vašu pochvalu. Ďakujem.
Hrnčiar, Andrej, podpredseda NR SR (2019-02-12):
Štyri faktické poznámky. Nech sa páči, pán poslanec Jurzyca.
V. Veteška, podpredseda NR SR: (2005-12-06):
Ako prvá vystúpi pani poslankyňa Laššáková.
Tomanová, Viera, poslankyňa NR SR (2011-02-08):
A ja len pripomínam, že najnižšia miera nezamestnanosti bola práve po účinnosti našej novely zákonníka, po roku účinnosti v roku 2008. Dokonca rok 2009 sme ukončili s nižšou mierou nezamestnanosti, ako ste nám vy nechali v roku 2006. Ďakujem.
Mikloško, Jozef, poslanec NR SR (2015-11-20):
Ďakujem. Ja som, samozrejme, tiež za tento zákon, aj za tento pozmeňovák, len pripomínam, že naši poslanci, Zajac a myslím aj Hudacký, už dvakrát takéto niečo dali, vtedy to bolo zhodené zo stola, podobné to bolo. A vtedy pán poslanec Kolesík vystúpil, myslím, v 30-minútovom prejave, kde teda povedal veľmi prejav fundovaný, ktorý mu niekto z týchto kruhov automobilových isto pripravil, čo neni žiadny hriech, no len tam mohol tiež navrhnúť takýto pozmeňovák a možná by to tiež vylepšilo aj ten predchádzajúci návrh, no. Minule, keď toto sme čítali niekde tuná, že to bude, tak niekto navrhol múdro, že teraz by niekto z opozičníkov mohol zobrať ten istý prejav, čo hovoril pán Kolesík vtedy, keď ako kritiku, ako kritiku vážnu. Tak teraz ten pán, prejav pána Kolesíka stál, bol, tuším, sedem minút a zaujímavé, že naraz už nemá tie argumenty, ktoré mal predtým k tým opozičným návrhom. Ale to je len taká jízlivá poznámočka. Samozrejme, všetko je dneska v elektronike. Čiže tak, ako voľakedy sa muselo snáď stáčať, robiť všeličo, tak to sa, dávno už nemusia, keby ich výrobcovia tam dali k tým počítačovým mikroprocesorovým programom ešte niečo také, že kontrolovať a nemožno stáčať a kontrolovať presne a hlásiť všetky, atď., čiže by sa dalo určite podstatne lepšie pripraviť. Ale som za tento zákon, ale dovolil som si toto povedať pánovi poslancovi Kolesíkovi. Ďakujem.
Kuffa, Štefan, poslanec NR SR (2012-10-25):
Ďakujem za slovo, ja len krátko. Naozaj je to logický ako návrh, aby nemali sme toľko kontrolórov a pod. Myslím si, že je to dobrý pozmeňovací návrh, ktorý ja si viem predstaviť, že ho aj podporím, aby naozaj tuná duplicitne sme nemali tých kontrolórov a neboli problémy pri skončení pracovnoprávnych vzťahov. Je to zaujímavé, že doposiaľ sa to nejako nezmenilo v tom Zákonníku práce. Tak tento návrh, sa mi zdá, že je logický a dobrý. Ďakujem.
M. Hort, podpredseda NR SR: (2008-04-09):
A teraz bude k rozprave zaujímať aj k faktickým poznámkam stanovisko v záverečnom slove pani poslankyňa Klára Sárközy. Nech sa páči.
Paška, Pavol, predseda NR SR (2014-11-09):
Ďakujem pekne. Pán Lipšic, ja som sa vám nevyhrážal, skutočne. Len toto je tá vaša martýrska poloha, ktorú máte veľmi radi, keď ste zatlačený do kúta. Tak poďme znovu zrekapitulovať, dobre? Aj to, čo ste predviedli s tým Obchodným registrom. To už ste predviedli, reagoval som na to. Jednoducho držte sa faktov histórie prevodov. O tom, a znovu zopakujem, je Obchodný register. Tá história je popísaná, je verejne dostupná od začiatku až do konca. Odbehol ste potom od témy. Ale ja zopakujem to, v čom je problém. Dobre, pán Lipšic, nech vás pán Matovič dopĺňa týmito fantazmagóriami, ale jednoducho pravda je, že ja chcem od vás ospravedlnenie za to, že včera večer ste povedali, že ráno mi zasadíte zásadný politický úder, ktorý ma zlikviduje, ktorým bolo vaše tvrdenie, že ste našli, že nejaká firma Penta Enterprises a firma Medical Group sú vraj registrované na nejakom daňovom raji na Belize. Ukázalo sa, a teraz, dobre, vy ste teraz pred chvíľočkou v úvode hovorili, no to teda používate dôveryhodné zdroje, lebo to vám stačí vyhlásenie Penty, a nie je to tak. Ale ja som aj pánovi Hlinovi ukázal jeden výpis z Obchodného registra a ja vám ho dám. Čiže nie je na Belize spolu Penta, ako firma Penty slovenskej, a Medical Group. A ja, keďže ste to spojili a, pán Matovič, nie že to je logika, logika je v tom, že ste to prepojili obludne na rok 2005 a spojili to s Pentou ako nejakej garancie v zdravotníctve a ukázalo sa, že to nie je pravda a fabulujete, koľko chcete... (Prerušenie vystúpenia časomerom.)
Blanár, Juraj, podpredseda NR SR (2020-12-17):
Pán poslanec Kremský.
Vitteková, Anna, poslankyňa NR SR (2014-10-16):
Keďže sme schválili bod 5, o bode 6 spoločnej správy už nemôžeme hlasovať. Ďalej budeme hlasovať o bode 12 spoločnej správy, ktorý som vyňala na osobitné hlasovanie. Odporúčanie gestorského výboru je schváliť.
Laššáková, Jana, podpredsedníčka NR SR (2014-07-01):
Ďakujem pekne, pani spravodajkyňa, otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, vyhlasujem rozpravu za skončenú. Pán navrhovateľ, chcete ešte niečo k tomu dodať? Pani spravodajkyňa? Nie. Prerušujem rokovanie o tomto bode programu. Pokračujeme prvým čítaním o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov . Návrh zákona má tlač 1065. Návrh na jeho pridelenie na jeho prerokovanie výborom je v rozhodnutí 1067. Opäť dávam slovo pánovi poslancovi Lipšicovi, aby návrh zákona uviedol. Nech sa páči, pán Lipšic.
P. Paška, predseda NR SR: (2008-04-01):
(Hlasovanie.) 132 prítomných, 76 za, 56 sa zdržalo. Pán spravodajca, pôjdeme ďalej, postúpili sme návrh do tretieho čítania. Pristúpime k tretiemu čítaniu . Vyhlasujem rozpravu v treťom čítaní. Pýtam sa, či sa chce niekto prihlásiť. Nie. Vyhlasujem rozpravu za skončenú. A, pán spravodajca, budeme hlasovať o návrhu ako o celku.
Grausová, Natália, poslankyňa NR SR (2018-05-28):
Ďakujem za slovo. Ja by som sa chcela dotknúť pochybného banskobystrického župana Luntera, ktorého v dojemnej zhode v obrovskej kampani a masírovaním mozgov a ktovie ešte ako presadili do tohto úradu, túto postavičku, za predsedu Banskobystrického kraja. Myslím si, že to má čo dočinenia s Georgeom Sorosom a zahraničnými agentami. Keďže táto postavička smiešna bola potľapkávaná, to znamená pán Lunter potľapkávaný aj na americkej ambasáde, aj u podľa môjho názoru dosť pochybného a vierolomného občana Andreja Kisku, ktorý zastáva súčasne post prezidenta Slovenskej republiky. Takže ja ďakujem kolegom, že dali tento návrh zákona, pretože naozaj to, čo sa deje v Banskobystrickom kraji, nemá obdobu. Čo sa tam udialo, nemá obdobu. Aká hysterická kampaň sa strhla, to nemá obdobu. To bola, to bola, to nie je kampaň, to bola hystéria. A bola to podľa môjho názoru ťažká, ťažká a veľmi rafinovaná manipulácia, čo sa týka občanov. Ďakujem.
Fecko, Martin, poslanec NR SR (2021-10-01):
Ďakujem pekne. Ďakujem pekne, pán kolega, pretože ja som na tvoje prejavy už za tie roky, myslím, že zvyknutý a stále to berieš čestne, poctivo. A áno, aj kolega Lipšic, myslím, že je na tom mieste, kde má byť. A, Dano, neboj sa, budeme stáť za tebou. Tak ako naše hnutie prišlo do politiky robiť poctivú politiku a poctivá znamená neklamať, nekradnúť a dá sa na ňu spoľahnúť. To znamená, že ten, čo príde po nás, môže stavať na tom, čo my tu zanecháme, v ďalšom volebnom období. Áno, musím povedať, aj jedno z našich hesiel bolo, že zlo zvíťazí vtedy, ak dobro bude mlčať. A to dobro by sa malo tu prejaviť v našej sieni zákonnosti. Áno, aj medzi nami politikmi a hlavne medzi nami, lebo my máme byť výkvetom slovenského národa a každý môže začať od seba. A nikto mi nehovorte, že nepríde čas pokušení. Čas pokušení prichádza denno-denne. Je nás tu 150, takže musíme a musíme vedieť povedať, že neni to iba o výške, nemôže to byť o výške, za čo si vaše svedomie kúpi nejaký ten oligarcha alebo ten nejaký korupčný sa správajúci človek, pretože týmto si dôveryhodnosť Národnej rady a politikov na Slovensku od našich občanov nezískame. Takže ďakujem veľmi pekne a spoločnými silami, verím, že to, čo sme v roku 2010 začali, úspešne zavŕšime, že budeme robiť poctivú politiku v Národnej rade Slovenskej republiky. Ďakujem.
Senko, Ján, poslanec NR SR (2012-05-03):
Pán poslanec, vaše vystúpenie svojím obsahom je v tom trende, ktorý naznačil pán predseda vlády. Zrejme ozaj budeme počúvať ďalšie vystúpenia o nekonkrétnosti vládneho programového vyhlásenia. No mne sa zdá, že dosť čudne znejú tieto slová, alebo zneli tieto slová z úst člena predchádzajúcej vlády, člena vlády, ktorá sľubovala vo svojom vládnom programe občiansku zodpovednosť a spoluprácu, a spoločnosť, sa dočkala nezodpovednosti, nespolupráce a krachu tohto predchádzajúceho vládneho zlepenca. A ku krachu prispela predovšetkým vaša politická strana. Vláda, ktorá plnila svoje programové vyhlásenie spôsobom pokus – omyl, taký bol prívlastok vášho vládnutia. Áno, pán poslanec, Slovensko patrí jeho občanom, je to pravda. Práve títo občania rozhodli na základe vášho vládnutia o tom, že Slovensko má vládu zostavenú stranou SMER. A SMER predložil ozaj veľmi kvalitné programové vyhlásenie so svojimi kľúčovými úlohami, ktoré sú hneď na jeho úvodnej strane. A kto ho chce vnímať, tak ho vníma pozitívne, kto ho nechce vnímať pozitívne, bude ho vnímať negatívne. Od vás ozaj neočakávame pozitívne myslenie vo vzťahu k tomuto programovému vyhláseniu vlády.
Ďuriš Nicholsonová, Lucia, podpredsedníčka NR SR (2019-05-13):
Ďakujem pekne, pani spravodajkyňa. Otváram všeobecnú rozpravu k tomuto bodu. Písomne sa neprihlásil nikto, dávam možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto, vyhlasujem rozpravu za skončenú a prerušujem rokovanie o tomto bode programu. Vážené kolegyne, vážení kolegovia, vzhľadom na to, že ešte prebiehajú rokovania o návrhu zákona predkladaného pani ministerkou zdravotníctva, teraz navrhujem, aby sme pristúpili k prerokovaniu 44. bodu, a to je bod pani ministerky Matečnej, ktorá je už pripravená. Takže budeme pokračovať druhým čítaním o vládnom návrhu zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 1324 a spoločná správa výborov má tlač 1324a. Nech sa páči.
T. Cabaj, podpredseda NR SR: (2009-10-21):
Len pripomínam, že sme v prvom čítaní. (Hlas z pléna.) Áno, len pre poriadok som uviedol, že ten blok druhých čítaní sme ukončili a prešli sme plynulo k návrhom v prvom čítaní. Poprosím teraz spravodajcu, ktorého určil navrhnutý gestorský výbor, a to je výbor pre verejnú správu a regionálny rozvoj, pána poslanca Pavla Gogu, aby informoval Národnú radu o informácii tohto výboru.
Laššáková, Jana, podpredsedníčka NR SR (2012-10-17):
Príjemné dobré ráno, vážené panie poslankyne, páni poslanci, otváram druhý rokovací deň 8. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Mikuláš Dzurinda, Pavol Frešo, Daniel Lipšic, Jozef Mikuš, Mária Ritomská. Podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení zákon č. 455/2004 Z. z. o zriadení Akadémie ozbrojených síl generála Milana Rastislava Štefánika, o zlúčení Vojenskej leteckej akadémie generála Milana Rastislava Štefánika v Košiciach s Technickou univerzitou v Košiciach, o zriadení Národnej akadémie obrany maršala Andreja Hadika a o zmene a doplnení niektorých zákonov v znení zákona č. 144/2008 Z. z. Vládny návrh zákona je pod tlačou 223. Návrh na jeho pridelenie na prerokovanie výborom je v rozhodnutí č. 207. Teraz prosím ministra školstva, vedy, výskumu a športu Slovenskej republiky Dušana Čaploviča, aby vládny návrh zákona uviedol. Nech sa páči, pán minister.
M. Číž, podpredseda NR SR: (2008-04-11):
Pán poslanec Jureňa má slovo.
Dostál, Ondrej, poslanec NR SR (2018-09-20):
Vážený pán podpredseda, vážený pán predkladateľ, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehôt na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán podpredseda, otvorte, prosím, všeobecnú rozpravu.
B. Bugár, podpredseda NR SR: (2006-03-15):
(Hlasovanie.) Prítomných je 123 poslancov, za 6, proti 24, zdržalo sa 91, nehlasovali 2. Konštatujem, že tento bod zo spoločnej správy sme neschválili. M. Abelovský, poslanec: O bode č. 3 s návrhom gestorského výboru schváliť.
Bugár, Béla, podpredseda NR SR (2016-12-06):
Prezentujme sa a hlasujme. (Hlasovanie.) Prítomných 143 poslancov, za 67, proti 38, zdržalo sa 38 poslancov. Návrh nebol schválený.
Kuffa, Štefan, poslanec NR SR (2020-09-23):
Ďakujem za slovo. Tak ako si to, pán kolega, povedal, títo liberáli strkajú nos všade tam, kde nemajú. Nerozumejú sa týmto veciam. Kúp si spásu svojej duše. Skús to urobiť, to odkazujem pánovi Žiakovi. Koľko je jej hodnota? 100 eur? Stotisíc? Milión? Koľko chce za to dať? To sú bludy a takéto bludy, keď tuná podsúvajú poslanci Národnej rady a mýlia ľudí. Tu si jasne treba povedať ako tieto veci, ty si spásu duše svojej nikdy nekúpiš. Nikdy, čo by si aj peniaze celého sveta ako za to dal. A za sviatosti, tak ako to Tomáš Taraba tu spomenul, to bolo od vekov vekúcich, nikdy peniaze sa nevyberali, nikdy peniaze kňazi za to nebrali. A nazvať čiernymi peniazmi to, čo ľudia dajú do zvončeka, mohol by sa pozrieť pán Žiak, že to sú normálne aj oficiálne veci, ktoré sú oslobodené od dane, zvonček konkrétne, hej, a to nie sú nijaké čierne peniaze, to sa za bieleho dňa hádžu, tieto drobné, do zvončeka, tak čo už by chcel zdaňovať. A presne tak ako si to aj v rámci rozpravy povedal alebo kolega to tu spomenul, že v podstate de facto túto tému otvorili liberáli, keď začali tuná vyspevovať a tlačovky robiť, lebo odluka cirkvi od štátu. Tak my hovoríme, nech je odluka politických strán od štátu. Nech bude odluka politických strán od štátu. A prečo práve 50 percent? Pánu Žiakovi, ale aj pánovi Sulíkovi odkazujem, že spokojne to môže byť 90 %, vy sa môžte rozhodnúť aj 90 % peňazí sa zrieknuť. A v čase koronakrízy nech podporíme drobných, malých podnikateľov na Slovensku a rodiny, ktoré sa nachádzajú... (Prerušenie vystúpenia časomerom.)
Figeľ, Ján, podpredseda NR SR (2013-09-18):
Poprosím... Poprosím hostí o kľud. Nie sme na štadióne. Pán poslanec, pokračujte.
T. Cabaj, podpredseda NR SR: (2009-09-16):
Otváram všeobecnú rozpravu. Konštatujem, že do rozpravy sa písomne nikto neprihlásil. Panie kolegyne, kolegovia, má niekto záujem sa do rozpravy prihlásiť ústne? Nie je to tak. Končím možnosť prihlásiť sa do rozpravy a zároveň rozpravu vyhlasujem za ukončenú. Dovoľte, aby som vás informoval, že na predchádzajúcej schôdzi nebol zvolený požadovaný jeden člen Správnej rady Ústavu pamäti národa . Do opakovanej voľby postúpili všetci kandidáti, bol vám rozdaný prehľad kandidátov, ktorý vychádza z tlače 1086. Takže vzhľadom na to, ako sme sa vlastne dohodli v pokračovaní schôdze, tento návrh je uvedený, tajná voľba prebehne po hlasovaní o všetkých návrhoch, ktoré sme doteraz prerokovali. Takže prerušujem rokovanie o tomto bode programu a pristúpime k tajnému hlasovaniu až po odhlasovaní jednotlivých prerokovaných návrhov. (Krátka pauza.)
Šeliga, Juraj, podpredseda NR SR (2020-10-13):
Pán poslanec Vetrák.
M. Chovanec, poslanec: (2003-06-19):
Dovolím si však predsa mať jednu pripomienku. Obávam sa totiž, že tento zákon, ktorý vnímam, pochopiteľne, pozitívne a ktorý podporíme, vytvorí veľmi výrazné podmienky a možnosti pre našich najkvalifikovanejších a najerudovanejších lekárov pôsobiť v zahraničí. Zdôrazňujem tú časť najkvalifikovanejší a najerudovanejší, pretože sú to tí lekári, ktorí pracujú na klinikách, v nemocniciach a podobne. Opakovane som upozorňoval na veľké rozdiely medzi ohodnotením lekárov v týchto zariadeniach a v privátnej sfére. Chcel by som upozorniť na to, či ministerstvo počíta s touto skutočnosťou a či má pripravené nejaké návrhy, ako túto skutočnosť zmierniť, ako zabezpečiť, aby nám podstatná časť lekárov z nemocníc, kliník neodišla do zahraničia. Ďakujem.
Grendel, Gábor, podpredseda NR SR (2020-05-15):
Šesť faktických poznámok. Končím možnosť prihlásiť sa s faktickými poznámkami. Ako prvý pán poslanec Petrák.
Kolesík, Andrej, poslanec NR SR (2012-06-27):
Vážený pán predseda, panie poslankyne, páni poslanci, v tejto rozprave nevystúpil žiaden z poslancov, pán predseda, dajte, prosím, hlasovať o uznesení Národnej rady, ktoré tvorí prílohu spoločnej správy (tlač 55a).
A. Belousovová, podpredsedníčka NR SR: (2008-09-11):
Teraz pristúpime k prvému z nich, k vládnemu návrhu zákona, ktorým sa mení a dopĺňa zákon č. 552/2003 Z. z. o výkone práce vo verejnom záujme v znení neskorších predpisov . Vládny návrh zákona ste dostali ako tlač 727 a návrh na jeho pridelenie na prerokovanie výborom je rozhodnutí č. 752. Nech sa páči, pani ministerka, uveďte tento vládny návrh zákona.
Hrnčiar, Andrej, podpredseda NR SR (2019-09-19):
Ďakujem. Pán poslanec Kecskés.
Pčolinský, Peter, podpredseda NR SR (2023-03-17):
Pán poslanec Svrček.
Jurinová, Erika, podpredsedníčka NR SR (2014-06-26):
Pán poslanec, na vaše vystúpenie chce reagovať jeden poslanec, uzatváram možnosť prihlásiť sa faktickou poznámkou. Nech sa páči, pán poslanec Kuffa.
Ďuriš Nicholsonová, Lucia, podpredsedníčka NR SR (2018-05-22):
Pán poslanec Ondrej Dostál do rozpravy, nech sa páči.
Novotný, Viliam, poslanec NR SR (2014-10-28):
Ďakujem pekne za slovo. Ja len veľmi krátko zareagujem naozaj k vystúpeniu pána poslanca Viskupiča. Platí to, čo som pred časom povedal pánovi poslancovi Podmanickému k jeho faktickej poznámke. No môžeme, samozrejme, začať o týchto dátumoch diskutovať a hľadať, ktorý ten dátum je slovenskejší alebo dáva väčší odkaz dovnútra Slovenska alebo slovenskej spoločnosti, alebo viacej vyjadruje názor slovenskej spoločnosti. Ale obávam sa, že je to podobná diskusia, ako keby sme sa začali naťahovať, že kedyže to vlastne skončila tá druhá svetová vojna. No naozaj bolo to 8. mája alebo 9. mája? My sme to roky rokúce oslavovali 9. mája, lebo jednak to oslavoval Sovietsky zväz a jednak naozaj 9. mája v skorých ranných hodinách bola oslobodená Praha, naše hlavné mesto. Ale celá Európa uznáva práve 8. mája za deň skončenia druhej svetovej vojny. Tak sme si to aj teda posunuli. Osobne je pre mňa úplne jedno, či je to 8. alebo 9. mája. Dôležité je, že je dôležité si pripomenúť koniec druhej svetovej vojny, tento významný okamih. A tak isto si myslím, že je veľmi dôležité pripomenúť si vznik Česko-slovenskej republiky, tento významný okamih, ktorý zachránil slovenský národ a ktorý zo slovenského národa prvýkrát v jeho dejinách urobil štátotvorný národ. Keď hovoríme o tom, že by to malo byť skôr 30. októbra, ak dovolíš, pán kolega, ja si myslím, že by sme sa mali prikloniť predsa len k tomu 28. októbru, už aj preto, že v ten deň podpísal minister zahraničných vecí Rakúsko-Uhorska kapituláciu rakúsko-uhorskej monarchie a v ten deň bola vyhlásená Česko-slovenská republika. Martinská deklarácia len potvrdzovala vznik Česko-slovenskej republiky a prihlásenie sa k nej. Osobne si myslím, že 28. október je tu lepším dátumom.
Kollár, Boris, predseda NR SR (2022-02-02):
Milé kolegyne, vážení kolegovia, je všeobecný súhlas? (Súhlasná i nesúhlasná reakcia pléna.) Dávam hlasovať. Prosím, prezentujme sa a hlasujeme. (Hlasovanie.) Prítomných 116 poslancov, za 77, proti 37, zdržal sa 1, nehlasoval 1. Uvedený návrh pána poslanca Viskupiča sme schválili, body sme presunuli. Vážené pani poslankyne, vážení páni poslanci, pokračujeme v prerušenom rokovaní hlasovaním v prvom čítaní o vládnom návrhu zákona o celoeurópskom osobitnom dôchodkovom produkte (tlač 837), bod 11 schváleného programu. Dávam slovo spravodajcovi, ktorého určil navrhnutý gestorský výbor pre sociálne veci poslancovi Petrovi Cmorejovi, aby hlasovanie uviedol. (Hlasovanie o vládnom návrhu zákona o celoeurópskom osobnom dôchodkovom produkte a o zmene a doplnení niektorých zákonov , tlač 837.)
Zemanová, Anna, poslankyňa NR SR (2022-05-05):
Ďakujem pekne. Vážený pán predsedajúci, dávam týmto procedurálny návrh, aby sa v utorok 10. mája nehlasovalo o jedenástej hodine. Odôvodnenie: V utorok 10. 5. sa o desiatej začína medzinárodný veľtrh obrannej techniky IDEP, na ktorý sú pozvaní viacerí poslanci Národnej rady. Prakticky celý výbor.
Šeliga, Juraj, podpredseda NR SR (2020-09-23):
Pani poslankyňa...
Kvorka, Ján, poslanec NR SR (2019-11-27):
Ďakujem, pán podpredseda. Národná rada uznesením 2123 z 15. októbra 2019 pridelila vládny návrh zákona, ktorým sa mení a dopĺňa zákon Slovenskej národnej rady, na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila Výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory, ktorým bol vládny návrh zákona pridelený, zaujali k nemu nasledovné stanoviská: Ústavnoprávny výbor uznesením č. 775 z 19. novembra 2019 s vládnym návrhom zákona súhlasil a odporučil ho Národnej rade schváliť s pripomienkami, výbor pre pôdohospodárstvo a životné prostredie uznesením č. 328 z 19. novembra 2019 s vládnym návrhom zákona súhlasil a odporučil ho Národnej rade schváliť s pripomienkami. Gestorský výbor odporúča hlasovať o bodoch spoločnej správy nasledovne: o bodoch spoločnej správy 1 až 15 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených, uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu v súlade s § 79 ods. 4 a s § 83 zákona o rokovacom poriadku odporúča Národnej rade predmetný vládny návrh zákona schváliť s pripomienkami. Spoločná správa výborov o prerokovaní predmetného vládneho návrhu zákona vo výboroch Národnej rady v druhom čítaní bola schválená uznesením Výboru pre pôdohospodárstvo a životné prostredie č. 338 z 26. novembra 2019. V citovanom uznesení výbor poveril spoločného spravodajcu výborov predložiť Národnej rade spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku. Pán podpredseda, prosím, otvorte rozpravu.
Kollár, Boris, predseda NR SR (2021-05-11):
Ďakujem za vystúpenie pánovi poslancovi Takáčovi. Evidujem na jeho vystúpenie osem faktických poznámok. S prvou vystúpi pán poslanec Suja, nech sa páči, pán poslanec, máte slovo.
I. Federič, poslanec: (2005-02-04):
Ďalej navrhujem, aby v § 30 ods. 2 písm. a) sa slová: „Slovenskou komorou audítorov žrebom zo zoznamu audítorov“, nahradili slovami: „podľa ods. 3“, pričom v § 30 sa za ods. 2 vkladá nový ods. 3, ktorý znie: „Ods. 3. Overenie účtovnej závierky strán sa vykonáva prostredníctvom povereného audítora, ktorého určí Slovenská komora audítorov žrebom zo zoznamu audítorov, najneskôr do 31. januára kalendárneho roka, za ktorý bude vykonaný audit. Na tento účel zašle ministerstvo Slovenskej komore audítorov zoznam registrovaných politických strán a hnutí najneskôr do 10. januára kalendárneho roka, za ktorý bude vykonaný audit“. Doterajšie odseky 3 až 6 sa označia ako odseky 4 až 7. Ide len o to, že dnes neexistuje termín, do ktorého musí Slovenská komora audítorov vyžrebovať nezávislého audítora pre overenie účtovnej závierky politickým stranám a väčšinou sa to koná niekedy v januári, dokonca nám sa stalo, konkrétne minulý rok vo februári, že bol vylosovaný až audítor, pričom politická strana má povinnosti do 31. marca týkajúce sa aj odovzdania daňového priznania ako aj výročnej finančnej správy a ďalších náležitostí. Tento čas je veľmi krátky, preto som navrhol, že audítor bude losovaný Slovenskou komorou audítorov tak ako doteraz, aby bola zaručená jeho nezávislosť, ale s tým, že bude vylosovaný na začiatku toho obdobia, za ktoré bude vykonávať audit. Čiže politická strana môže priebežne konzultovať veci s audítorom, ktorý bude robiť overenie účtovnej závierky za príslušný kalendárny rok. Dnes to nevie robiť, pretože nevie, kto bude jej audítor po skončení kalendárneho roka, za ktorý vedie účtovníctvo, lebo sa losuje vlastne až v nasledujúcom roku. Takže preto tá dikcia, že budeme v januári vedieť, sledovaného roka, kto je náš audítor, pretože touto novelou ho bude musieť Slovenská komora audítorov vylosovať do 31. januára už sledovaného roka a budeme mať dostatočný časový predstih, aj bude teda zrejmé, kto to robí, a vieme sa dohodnúť na priebežnom audite aj na konzultovaní vecí týkajúcich sa ročnej účtovnej závierky. Ďakujem pekne, to je všetko.
Hort, Milan, podpredseda NR SR (2010-10-13):
Alexander Slafkovský, nech sa páči.
P. Paška, predseda NR SR: (2007-06-21):
(Reakcia z pléna.) Pretože tak navrhol v zmysle príslušného paragrafu. (Hlasovanie.) 134 prítomných, 81 za, 34 proti, 19 sa zdržalo. Konštatujem, že sme tento návrh prijali a pristúpime k opakovanému druhému čítaniu len na schôdzi a otváram rozpravu. Pýtam sa, kto sa chce do rozpravy prihlásiť. Sú to – končím možnosť prihlásiť sa do rozpravy – páni poslanci Lebocký, Simon, Mikloš Ivan, pán poslanec Slabý a pán poslanec Frešo. Nech sa páči, pán Lebocký, máte ako prvý slovo v rozprave.
Laurenčík, Milan, podpredseda NR SR (2020-04-28):
Pán poslanec Marek Šefčík.
Figeľ, Ján, podpredseda NR SR (2014-11-27):
Ďakujem aj ja. Teraz dávam slovo spoločnej spravodajkyni z ústavnoprávneho výboru, pani poslankyni Anne Vittekovej, aby informovala Národnú radu o výsledku prerokúvania tohto návrhu vo výboroch a aby odôvodnila návrh a stanovisko gestorského výboru. Nech sa páči, pani kolegyňa.